Polisie vang 193 KZN-‘misdadigers’Argieffoto Die Durbanse blitspatrollie en die honde-eenheid het glo die afgelope twee weke 193 vermeende misdadigers aangekeer. “Vermeende moordenaars, motorkapers, persone wat by huise ingebreek het en persone wat gewapende rooftogte uitgevoer het, is aangekeer,” het kapt. Thulani Zwane, woordvoerder van die polisie in KwaZulu-Natal, gesê. Die polisie het ook beslag gelê op 16 ongelisensieerde vuurwapens en 33 vermoedelik gesteelde voertuie. Die vuurwapens sal vir ballistiese toeste gestuur word om te bepaal of dit tydens enige misdade gebruik is.